ตลาดหุ้นเอเชียดิ่งหนัก วิตกสงครามการค้าระลอกใหม่ หลัง “ทรัมป์” ขู่เก็บภาษีจีนเพิ่ม
ตลาดหุ้นเอเชียดิ่งหนัก วิตกสงครามการค้าระลอกใหม่ หลัง "ทรัมป์" ขู่เก็บภาษีจีนเพิ่ม
ตลาดหุ้นเอเชียดิ่งหนัก วิตกสงครามการค้าระลอกใหม่ หลัง "ทรัมป์" ขู่เก็บภาษีจีนเพิ่ม
20 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงถ้วนหน้าในเช้าวันนี้ จากความกังวลเกี่ยวกับข้อพิพาททางการค้าระหว่างสหรัฐกับจีน หลังจากประธานาธิบดีโดนัลด์ ทรัมป์ ขู่ว่าจะเรียกเก็บภาษีสินค้านำเข้าจากจีนเพิ่มขึ้นอีก หากสหรัฐและจีนยังคงไม่สามารถบรรลุข้อตกลงทางการค้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,176.49 จุด ลดลง 116.16 จุด, -0.50%
ดัชนี SSE Composite ตลาดหุ้นจีนเปิดวันนี้ที่ 2,928.11 จุด ลดลง 5.88 จุด, -0.20%
ดัชนี HSI ตลาดหุ้นฮ่องกงเปิดวันนี้ที่ 26,936.79 จุด ลดลง 157.01 จุด, -0.58%
ดัชนี TAIEX ตลาดหุ้นไต้หวันเปิดวันนี้ที่ 11,645.73 จุด ลดลง 10.67 จุด, -0.09%
ดัชนี KOSPI ตลาดหุ้นเกาหลีใต้เปิดวันนี้ที่ 2,140.06 จุด ลดลง 13.18 จุด, -0.61%
ดัชนี FTSE STI ตลาดหุ้นสิงคโปร์เปิดวันนี้ที่ 3,231.00 จุด ลดลง 7.87 จุด, -0.24%
ดัชนี FBMKLCI ตลาดหุ้นมาเลเซียเปิดวันนี้ที่ 1,601.42 จุด ลดลง 3.89 จุด, -0.24%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,896.56 จุด ลดลง 15.58 จุด, -0.20%
ด้านนายแกรี่ โคห์น อดีตหัวหน้าที่ปรึกษาฝ่ายเศรษฐกิจประจำทำเนียบขาว กล่าวว่า เขาเชื่อว่าประธานาธิบดีโดนัลด์ ทรัมป์จะเดินหน้าเรียกเก็บภาษีสินค้านำเข้าจากจีนในวันที่ 15 ธ.ค. หากสหรัฐและจีนยังคงไม่สามารถทำข้อตกลงการค้า
ส่วนความเห็นของนายโคห์นสอดคล้องกับนายสตีเวน มนูชิน รมว.คลังสหรัฐ ซึ่งคาดว่า ปธน.ทรัมป์ จะเรียกเก็บภาษีสินค้าจีนในกลางเดือนหน้า หากทั้งสองฝ่ายยังไม่สามารถบรรลุข้อตกลง
นอกจากนี้ นายโคห์นยังเชื่อว่าสงครามการค้ากำลังส่งผลกระทบต่อเศรษฐกิจสหรัฐ และเขาเรียกร้องให้ปธน.ทรัมป์ลงนามในข้อตกลงการค้าเฟสแรกเพื่อช่วยเหลือภาคเกษตรของสหรัฐ ซึ่งถูกกระทบจากการที่จีนใช้มาตรการภาษีตอบโต้สหรัฐ